A Tanács 1134/91/EGK rendelete

(1991. április 29.)

a megszállt területekről származó termékeknek a Közösségbe irányuló behozatalára alkalmazandó tarifális szabályokról és a 3363/86/EGK rendelet hatályon kívül helyezéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Izrael által megszállt Jordán folyó nyugati partjáról vagy a Gázai övezetből ("megszállt területek") származó termékek a megszállt területekről származó termékeknek a Közösségbe irányuló behozatalára alkalmazandó tarifális szabályokról szóló, 1986. október 27-i 3363/86/EGK tanácsi rendelet [1] alapján – a Közösség piacára való bejutás tekintetében – preferenciális elbánásban részesülnek;

mivel a preferenciális szabályok előírják az ipari termékeknek a Közösség piacára történő szabad bejutását, valamint egyes mezőgazdasági termékekre vonatkozóan a preferenciális tarifális elbánást;

mivel a megszállt területekről származó mezőgazdasági termékeknek a Közösség piacára való bejutási feltételei gyors javításának végrehajtásához intézkedések bevezetése indokolt; mivel e célkitűzés megvalósítása érdekében a 3363/86/EGK rendelet helyébe egy új rendeletnek kell lépnie,

ELFOGADTA EZT A RENDELETET:

1. cikk

(1) A Szerződés II. mellékletében felsoroltaktól eltérő – és a megszállt területekről származó – termékek mennyiségi korlátozások vagy azokkal azonos hatású intézkedések nélkül, valamint vámoktól és azonos hatású díjaktól mentesen hozhatók be a Közösségbe.

(2) A mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1980. november 11-i 3033/80/EGK tanácsi rendelet [2] mellékletében felsorolt áruk esetében – amelyek jegyzékét az I. melléklet állapítja meg – az (1) bekezdést a Közösségbe behozott árukra kivetett díjaknak csak a rögzített összetevőjére kell alkalmazni.

2. cikk

A II. mellékletben meghatározott és a megszállt területekről származó mezőgazdasági termékeknek a Közösségbe történő behozatalára vonatkozó vámtételek két egyenlő részletben – 1992. január 1-jén és 1993. január 1-jén –, valamint a minden egyes termékre vonatkozóan megjelölt határidőn belül megszűnnek.

3. cikk

(1) A 2. cikket a 08101090 KN-kódba sorolt 1200 tonna földieper közösségi vámkontingensének határain belül kell alkalmazni.

(2) A II. melléklet állapítja meg az egyes termékekre vonatkozó referenciamennyiséget.

Amennyiben e termékek bármelyikének behozatala meghaladja a referenciamennyiséget, az érintett termékre közösségi vámkontingens határozható meg, amely a referenciamennyiségnek megfelelő mennyiségre alkalmazandó, ha a behozott mennyiségek valószínűleg nehézséget okozhatnak a Közösség piacán.

(3) A II. mellékletben felsorolt és az (1) és (2) bekezdésben foglaltaktól eltérő termékek esetében referenciamennyiségek rögzíthetők, ha a behozott mennyiségek valószínűleg nehézséget okozhatnak a Közösség piacán.

A fenti termékekre ezt követően – a (2) bekezdésben megállapítottakkal megegyező feltételek mellett – vámkontingensek határozhatók meg.

(4) A II. mellékletben megállapított vámcsökkentési tételeket a kontingenseket meghaladó behozott mennyiségekre kell alkalmazni.

(5) Amikortól – a 2. cikk alkalmazása alapján – a vámtételek elérik a 2 %-os vagy alacsonyabb szintet, beszedésüket teljesen fel kell függeszteni.

4. cikk

Az alkalmazandó származási szabályok a 4129/86/EGK bizottsági rendeletben [3] meghatározottak.

5. cikk

A 3363/86/EGK rendelet hatályát veszti.

6. cikk

Ez a rendelet 1992. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1991. április 29-én.

a Tanács részéről

az elnök

R. Goebbels

[1] HL L 306., 1986.11.1., 103. o.

[2] HL L 323., 1980.11.29., 1. o.

[3] HL L 381., 1986.12.31., 1. o.

--------------------------------------------------

I. MELLÉKLET

KN-kód | Árumegnevezés |

ex0403 | Író, aludttej, tejföl, joghurt, kefir és erjesztett vagy savanyított tej, tejföl sűrítve is, cukrozva vagy más anyaggal édesítve, ízesítve, hozzáadott gyümölcs, dió vagy kakaó hozzáadásával is: |

04031051–04031099 | – joghurt, ízesítve, gyümölcs, dió vagy kakaó hozzáadásával is: |

04039071–04039099 | – más, ízesítve, gyümölcs, vagy kakaó hozzáadásával is |

07104000 | Csemegekukorica (nyersen, gőzölve vagy vízben forrázva is) fagyasztva |

07119030 | Csemegekukorica, ideiglenesen tartósítva (pl. kén-dioxid-gázzal, sós lében, kénes vízben vagy más tartósítóoldatban), de közvetlen fogyasztásra nem alkalmas állapotban |

ex1517 | Margarin; ebbe az árucsoportba tartozó állati vagy növényi zsírok vagy olajok vagy ezek frakciói étkezésre alkalmas keveréke vagy készítménye, a 1516 vtsz. alá tartozó étkezési zsír vagy olaj vagy ezek frakciói kivételével: |

15171010 | –Margarin, a 10 tömegszázalékot meghaladó, de legfeljebb 15 tömegszázalék tejzsírtartalommal rendelkező folyékony margarin kivételével |

15179010 | – Más, 10 tömegszázalékot meghaladó, de legfeljebb 15 tömegszázalék tejzsírtartalommal |

17025000 | Vegytiszta gyümölcscukor |

ex1704 | Cukoráru (beleértve a fehér csokoládét is) kakaótartalom nélkül; a több, a 17049010 alszám alá tartozó, 10 tömegszázalékot meghaladó szacharóztartalmú édesgyökér-kivonat – más anyag hozzáadása nélkül – kivételével |

1806 | Csokoládé- és kakaótartalmú más élelmiszer-készítmény |

1901 | Malátakivonat; lisztből, darából, keményítőből vagy malátakivonatból előállított, másutt nem említett élelmiszer-készítmény, amely kakaóport nem, vagy 50 tömegszázaléknál kisebb mennyiségben tartalmaz; a 0401–0404 vtsz. alá tartozó árukból készített, másutt nem említett olyan élelmiszer-készítmény, amely kakaóport nem vagy 10 tömegszázaléknál kisebb mennyiségben tartalmaz |

ex1902 | Tészta, főzve, főzés nélkül vagy másképp elkészítve is, az 19022010 és 19022030 alszámba sorolt töltött tészták kivételével |

1903 | Tápióka és tápiókapótló, pehely, szem, gyöngy, rostaalja vagy hasonló formában |

1904 | Gabonából puffasztással vagy pirítással előállított, elkészített élelmiszer (pl. kukoricapehely); gabona szem formában, előfőzve vagy másképp készítve, kukorica kivételével |

1905 | Kenyér, cukrászsütemény, kalács, biscuit és más pékáru, kakaótartalommal is; áldozóostya, üres gyógyszerkapszula, pecsételőostya, rizspapír és hasonló termék |

20019030 | Csemegekukorica (Zea mays var. saccharata) ecettel vagy ecetsavval elkészítve vagy tartósítva |

20019040 | Jamgyökér, édesburgonya (batáta) és a növények hasonló, étkezésre alkalmas részei, legalább 5 tömegszázalék keményítőtartalommal, ecettel vagy ecetsavval elkészítve vagy tartósítva |

20049010 | Csemegekukorica (Zea mays var. Saccharata) ecet vagy ecetsav nélkül elkészítve vagy tartósítva; fagyasztva |

20058000 | Csemegekukorica (Zea mays var. Saccharata) ecettől és ecetsavtól eltérő anyagokkal elkészítve vagy tartósítva; fagyasztott |

20089985 | Kukorica, a csemegekukorica (Zea mays var. Saccharata) kivételével, más módon elkészítve vagy tartósítva, alkohol vagy cukor hozzáadása nélkül |

20089991 | Jamgyökér, édesburgonya (batáta) és növények hasonló, étkezésre alkalmas részei, legalább 5 tömegszázalék keményítőtartalommal, más módon elkészítve vagy tartósítva, alkohol vagy cukor hozzáadása nélkül |

21013019 | Pörkölt kávépótlók, pörkölt cikória kivételével |

21013099 | Pörkölt pótkávé kivonata, eszenciája és koncentrátuma, pörkölt cikória kivételével |

21021031-től21021039-ig | Sütőélesztő |

2105 | Fagylalt és más ehető jégkrém, kakaótartalommal is |

ex2106 | Másutt nem említett élelmiszer-készítmény, a 21061010 és 21069091 alszámba sorolt, nem ízesített vagy színezett cukorszirup kivételével |

220290912202909522029099 | Alkoholmentes ital, a 2009 vtsz. alá tartozó gyümölcs- és zöldséglevek kivételével, beleértve a 0401–0404 vtsz. alá tartozó termékeket vagya 0401–0404 vtsz. alá tartozó termékekből előállított készítményt |

290543 | Mannit |

290544 | D-glucit (szorbit) |

ex3501 | Kazein, kazeinátok, más kazeinszármazékok |

ex350510 | Dextrin és más átalakított keményítő, a 35051050 alszám alá tartozó észterezett vagy éterezett keményítő kivételével |

350520 | Enyvek, dextrint vagy más átalakított keményítőt tartalmazó enyv |

380910 | Elkészített appretálószer és pácanyag, keményítőtartalommal |

382360 | A 290544 alszám alá tartózóktól eltérő szorbit |

--------------------------------------------------

II. MELLÉKLET

KN-kód | Árumegnevezés | Vámcsökkentés mértéke (%) |

ex07020010 | Paradicsom frissen vagy hűtve, | |

december 1-jétől március 31-ig | 60 % |

ex070310 | Vöröshagyma frissen vagy hűtve, | |

február 15-től május 15-ig | 60 % |

ex07093000 | Padlizsán (tojásgyümölcs, törökparadicsom) frissen vagy hűtve, | |

január 15-től április 30-ig | 60 % |

ex070960 | A Capsicum és Pimenta nemhez tartozó növények gyümölcse frissen vagy hűtve: | |

07096010 | Édes paprika vagy spanyol paprika | 40 % |

07096099 | Más | 80 % |

ex07099070 | Cukkini frissen vagy fagyasztva, | |

december 1-jétől február végéig | 60 % |

ex07099090 | Más zöldség frissen vagy fagyasztva: | |

Muscari comosum fajhoz tartozó vadhagyma | |

február 15-től május 15-ig | 60 % |

ex071080 | Más zöldség (nyersen, gőzölve vagy vízben forrázva is) fagyasztva: | |

07108059 | A Capsicum vagy a Pimenta nemhez tartozó növények gyümölcse, az édes paprika és a spanyol paprika kivételével | 80 % |

07109010 | A Capsicum vagy a Pimenta nemhez tartozó növények gyümölcse ideiglenesen tartósítva, de közvetlen fogyasztásra nem alkalmas állapotban, az édes paprika és a spanyol paprika kivételével | 80 % |

ex080510 | Narancs frissen | 60 % |

ex080520 | Mandarin (ideértve a tangerine és satsuma fajtátis); clementine, wilking és hasonló citrushibridek frissen | 60 % |

ex080530 | Citrom (Citrus limon, Citrus limonum) frissen | 40 % |

08054000 | Grépfrút és citrancs | 80 % |

ex08071090 | Dinnye frissen: | |

november 1-jétől május 31-ig | 50 % |

ex08101090 | Földieper frissen: | |

november 1-jétől március 31-ig | 0 % |

ex08129020 | Narancs zúzva, ideiglenesen tartósítva, de közvetlen fogyasztásra nem alkalmas állapotban | 80 % |

09042039 | Bors szárítva, sem zúzva, sem őrölve, az édes paprika és a spanyol paprika kivételével | 80 % |

20019020 | A Capsicum nemhez tartozó növények gyümölcse ecettel vagy ecetsavval elkészítve vagy tartósítva, az édes paprika és a spanyol paprika kivételével | 80 % |

20059010 | A Capsicum nemhez tartozó növények gyümölcse ecet és ecetsav nélkül elkészítve vagy tartósítva, nem fagyasztva, az édes paprika és a spanyol paprika kivételével | 80 % |

--------------------------------------------------